《淳佑七年丁未十一月朔蔡久轩自江东提刑归抵》
宋代·周梅叟

九峰江范篇，雅是书之纬。
顷尝一读之，懵然云雾蔚。
晚校中秘藏，讲此愧犹未。
喜逢尚书郎，家传得之既。
何以名内篇，一扣倘知味。
无几即语离，匆匆怪可谓。
天子仁圣心，闻过未常讳。
岂嫌有直疏，斥彼恶之彙。
矧兹龙卷前，正欠王与魏。
得见丹凤鸣，士党意乃慰。
黯也不居中，物论几鼎沸。
虽然上所命，所重在民事。
暨淑问皋陶，持平尔廷尉。
突使江东人，德泽尽沾溉。
惟公有古心，所守至弘毅。
我不畏孔壬，污吏必我畏。
所愿敷好生，物物皆吐气。
回思揽味甘，诏书登七贵。

作者简介：周梅叟，名亮，以字行，改字春卿，舂陵（今湖北枣阳）人。理宗嘉熙二年（一二三八）进士。淳祐七年（一二四七）除秘书郎，改著作郎。八年，出知潮州。